

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ILIJA**

**Općinsko vijeće**

KLASA: 350-01/17-03/01-06

URBROJ: 2186/08-18-01

Sveti Ilija, 26.04.2018.

 Na temelju članka 4. Zakona o naseljima („Narodne novine“, broj 54/88), članka 26. Zakona o područjima županija, gradova i općina u Republici Hrvatskoj („Narodne novine“ 86/06, 125/06, 16/07, 95/08, 46/10, 145/10, 37/13, 44/13, 45/13, 110/15) i članka 30. Statuta Općine Sveti Ilija („Službeni vjesnik Varaždinske županije“, broj 5/18), Općinsko vijeće Općine Sveti Ilija na 06. sjednici održanoj dana 26.04.2018. godine, donosi

**ODLUKU**

**o promjeni granice Općine Sveti Ilija s Općinom Gornji Kneginec**

**Članak 1.**

 Ovom odlukom se uređuje granica između Općine Sveti Ilija i Općine Gornji Kneginec na način da se točnije određuju granice pripadnih susjednih naselja prema stvarnom stanju katastarskih čestica utvrđenom prilikom nove katastarske izmjere na području Općine Sveti Ilija.

**Članak 2.**

 Granica između naselja Tomaševec Biškupečki i Turčin se usklađuje s novom granicom k.o. Sveti Ilija utvrđenom prilikom nove katastarske izmjere na području Općine Sveti Ilija tako da se postojeća kčbr. 1014/236 u k.o Biškupec - II pripaja naselju Turčin.

**Članak 3.**

 Granica između naselja Tomaševec Biškupečki i Varaždin Breg se usklađuje s novom granicom k.o. Sveti Ilija utvrđenom prilikom nove katastarske izmjere na području Općine Sveti Ilija tako da se cijelo parkiralište ispred ulaza u Hotel „Lagus“ nalazi na području naselja Varaždin Breg.

**Članak 4.**

 Granica između naselja Seketin i Varaždin Breg se usklađuje s novom granicom k.o. Sveti Ilija utvrđenom prilikom nove katastarske izmjere na području Općine Sveti Ilija tako da se u cijelosti proteže sredinom javne ceste D3 Varaždin-Zagreb.

**Članak 5.**

 Granica između naselja Seketin i Lužan Biškupečki se usklađuje s novom granicom k.o. Sveti Ilija utvrđenom prilikom nove katastarske izmjere na području Općine Sveti Ilija tako da se postojeće kčbr. 1933/6, 1932/1, 1903/3 i 1891/4 u k.o. Sveti Ilija pripajaju naselju Lužan Biškupečki, a kčbr. 1912/1 pripaja naselju Seketin.

**Članak 6.**

 Ova Odluka stupa na snagu osmog dana od dana objave u „Službenom vjesniku Varaždinske županije“.

 **Predsjednik Općinskog vijeća**

 **Zdravko Ostroški dipl. ing**